GHIDUL SOLICITANTULUI

EoI-22/02414

CONCURS DE GRANTURI MICI 2022

ÎN CADRUL PROGRAMULUI UE

“MĂSURI DE PROMOVARE A ÎNCREDERII”

 Data limită pentru aplicare – 25.02.2022, 18-00.

 Ianuarie 2022

Conținut

[**I.** Context 3](#_Toc93566919)

[**II.** Reguli de obținere a finanțării 3](#_Toc93566920)

 [Organizațiile eligibile să depună propuneri de proiecte 5](#_Toc93566921)

 [Cerințe fata de propunerea financiară 6](#_Toc93566922)

[**III.** Procedura de aplicare 6](#_Toc93566923)

[**IV.** Criteriile de evaluare 7](#_Toc93566924)

[**V.** Procedura de selectare 9](#_Toc93566925)

[**VI.** Procesul de implementare al proiectelor si monitorizare 9](#_Toc93566926)

[**VII.** Anexe 10](#_Toc93566927)

# Context

Programul Uniunii Europene Măsuri de promovare a încrederii V (EU-CBM V) este finanțat de Uniunea Europeană și implementat de Programul Națiunilor Unite pentru Dezvoltare. Obiectivul general al Programului este să contribuie la o atmosferă de încredere și cooperare între cele două maluri ale râului Nistru, generând astfel noi perspective asupra intereselor comune și un viitor comun pentru locuitorii ambelor maluri, răspunzând nevoilor lor stringente de dezvoltare. Prin componenta sa „Asistența UE pentru dezvoltarea capacităților și platforme sectoriale trans-riverane”, Programul EU-CBM V își propune să contribuie la dezvoltarea sociala trans-riverană, prin sprijinirea dezvoltării locale și a OSC-urilor de pe ambele maluri ale râului, răspunzând în același timp nevoilor lor stringente de dezvoltare și necesităților de recuperare post-Covid 19.

Proiectul tinde să se bazeze pe activitatea de succes în acest domeniu din fazele anterioare și să consolideze și să extindă în continuare parteneriatele stabilite în domenii cheie precum educația, cultura, sănătatea, mediul și sportul, inclusiv reprezentanți ai experților/OSC din sector, activi în domeniul lor specific, precum și managerii instituțiilor care au beneficiat de proiecte de reconstrucție a infrastructurii. Pentru mai multe informații despre programul EU-CBM V, vizitați: <https://www.md.undp.org/content/moldova/> en/home/projects/confidence-building-measures-programme-5/

Pentru a aprofunda și a asigura sustenabilitatea dialogului și a colaborării trans-riverane în aceste domenii și în alte domenii relevante, Programul Uniunii Europene Măsuri de promovare a încrederii V lansează un nou concurs de granturi mici.

# Reguli de obținere a finanțării

Programul va sprijini cel puțin 10 proiecte de granturi mici cu potențial sporit de consolidare a încrederii, implementate pe ambele maluri ale râului. Organizațiile interesate pot depune cereri și propuneri de proiecte, ținând cont de faptul că proiectele ar trebui implementate în perioada februarie 2022 - aprilie 2023. Fiecare dintre cele 10 (zece) proiecte câștigătoare va primi o componentă de grant care nu depășește 20.000 de euro per proiect. Dacă bugetele a 10 proiecte selectate vor fi semnificativ sub suma maximă, ar putea fi finanțat un proiect suplimentar, în funcție de disponibilitatea fondurilor. Contribuțiile proprii ale partenerului principal sau ale altor parteneri implicați sunt încurajate, fiind considerate un avantaj în procesul de evaluare.

Propunerile de proiecte trebuie să fie depuse de parteneriate trans-riverane formate din cel puțin 2 organizații non-profit (cel puțin o organizație pe fiecare mal al Nistrului), una dintre care va avea statutul de Solicitant Principal. Organizațiile vor putea depune o singură propunere de proiect ca Solicitant Principal în cadrul acestui concurs de granturi, dar vor putea participa și ca Partener Secundar la mai multe proiecte în același timp.

Solicitanții vor identifica nevoile și prioritățile specifice ale comunităților, care vor fi abordate prin propuneri comune de proiecte. Consolidarea încrederii pentru a îmbunătăți colaborarea între ambele maluri este o cerință cheie în cadrul acestui concurs de granturi.

Este binevenită calitatea de membru al solicitantului(lor) la una dintre Platformele Sectoriale trans-riverane ale EU- CBM V (Educație, Mediu, Sănătate, Cultură și Sport) sau/și recomandările din partea acestora.

Solicitanții sunt încurajați, fără a fi limitați, să dezvolte idei de proiecte, care să urmărească îmbunătățirea calității vieții la nivel de comunitate pe ambele maluri ale râului Nistru, folosind, unde este aplicabil, obiectele de infrastructură renovate sau construite în localitățile respective în fazele anterioare ale CBM. Proiectele pot promova dezvoltarea locală și pot aborda preocupările comunităților marginalizate, pot promova interacțiunea, sinergia și respectul pentru drepturile omului, inițiativele tinerilor, pot consolida capacitățile comunității, inclusiv abilitarea fetelor și femeilor pentru a juca un rol mai proeminent în societate, precum și inițiative de recuperare post-Covid 19.

**Proiecte eligibile**

Proiectele trebuie să conțină o serie de activități care se vor focusa pe susținerea organizațiilor pentru a consolida măsurile de promovare a încrederii prin abordarea nevoilor comune ale populației și localităților de pe ambele maluri ale râului Nistru.

Proiectele trebuie să urmărească rezultate concrete pentru a dezvolta parteneriate și să conțină un set consistent de activități de colaborare între ambele maluri, cu sarcini clar definite. Vor fi luate în considerare doar aplicațiile care facilitează dialogul trans-riveran și colaborarea între comunitățile de pe ambele maluri ale râului Nistru.

Proiectele ar trebui să abordeze nevoi specifice și probleme locale prin colaborarea între două maluri în următoarele domenii tematice recomandate, dar nelimitându-se la acestea:

* **Sănătate si protecție sociala:**
* Necesitățile stringente ale comunității și facilitează accesul persoanelor la serviciile sociale și cele de asistență medicală
* Consolidarea calității vieții la nivel local, în special în zonele rurale îndepărtate
* Asistența medicală și protecția socială a copiilor
* Modernizarea serviciilor de sănătate, digitalizarea
* Lupta împotriva sărăciei și incluziunea socială a persoanelor vulnerabile
* Accesul persoanelor infectate cu HIV/SIDA, TB dar si a persoanelor instituționalizate la servicii medicale de diagnostic și medicamente de strictă necesitate
* Organizarea campaniilor de conștientizare prin prevenirea atitudinilor discriminatorii față de astfel de persoane
* Instruiri si consultații privind sănătatea reproductiva si planificarea familiei
* Activități de sporire a nivelului de conștientizare pentru reducerea numărului de sarcini nedorite în rândul fetelor tinere
* Recuperarea post-COVID, protocoale de reabilitare, refacerea funcționalității și a capacității de muncă, etc.
* **Cultura:**
* Activități artistice și culturale comune (realizat în conformitate cu cerințele epidemiologice în vigoare), inclusiv muzică, pictură, dans, producție de filme și documentare, lecturi de poezie, artă stradală, teatru social, sculptură, grafică etc.
* Organizarea activităților cultural artistice de promovare a încrederii la nivelul si in beneficiul comunităților locale, elaborate in comun cu artiști si persoane talentate de pe ambele maluri ale râului Nistru
* Dezvoltarea industriilor creative
* Dezvoltarea turismului, crearea de trasee turistice și cartografierea locurilor de interes turistic promovarea turismului regional pe ambele maluri, în țară și în străinătate
* Modernizarea caselor de cultura, diversificarea serviciilor culturale
* Formare în domeniul cultural, digitalizare, schimb de bune practici
* **Protecția mediului:**
* Proiecte comune care abordează probleme de mediu
* Îmbunătățirea gestionarii resurselor naturale
* Protecția florei si faunei râului Nistru si regiunilor limitrofe
* Surse de energie alternativa si regenerabila
* Managementul deșeurilor, colectarea separata a deșeurilor
* Implicarea comunităților locale in activități de curățare a albiei râului Nistru
* Promovarea unui mod sănătos de viată si a modelelor de economie verde, instruirea ecologica
* Edificarea rețelelor si platformelor de cooperare in domeniul ecologiei pe ambele maluri ale râului
* **Educație:**
* Proiecte comune axate pe schimbul de experiență si instruiri profesionale specializate pentru reprezentanții instituțiilor de învățământ de pe ambele maluri ale râului Nistru
* Idei de proiect care sa faciliteze accesul fetelor la știință, tehnologie, inginerie si matematica (STEM)
* Inițiative care sa promoveze studiile in domeniul tehnologiilor informaționale
* Inițiative de start-upuri in rândul elevilor si studenților din instituțiile de învățământ de pe ambele maluri ale râului Nistru
* Proiecte de promovare a procesului de învățare inclusiva si de creare a condițiilor pentru educația informala
* **Sport:**
* Inițiative comune de competiții sportive, meciuri sau evenimente sportive de recreere;
* activități sportive organizate pentru persoane de diferite vârste, pentru promovarea modului sănătos de viată;
* Propuneri de proiect care vor duce la îmbunătățirea condițiilor pentru practicarea sportului, cat si cele care vor asigura potențialii beneficiari cu echipamente si utilaje sportive;
* Crearea oportunităților pentru participarea tinerilor in competiții sportive si instruiri comune intre cele 2 maluri ale râului Nistru
* Abordări neconvenționale ale sportului și promovării unui stil de viață sănătos
* Stabilirea de noi forme de activități educaționale sportive

## Organizațiile eligibile să depună propuneri de proiecte

**Organizațiile eligibile să depună propuneri de proiecte trebuie să corespundă următoarelor criterii:**

* Să fie o organizație comunitară non-profit înregistrată sau o organizație a societății civile (ONG), care va reprezenta un parteneriat format din cel puțin două organizații pe maluri diferite ale râului Nistru;
* Să aibă experiență în desfășurarea de activități în domeniile educație, sport, cultură, mediu, sănătate, inițiative pentru tineret, dezvoltare comunitară și/sau antreprenoriat social
* Să fie direct responsabil de elaborarea și gestionarea proiectului, fără a acționa prin intermediari
* Organizațiile de pe ambele maluri vor putea depune doar o singură propunere de proiect în cadrul acestui concurs de granturi în calitate de solicitant principal; în același timp acestea pot alege să participe ca partener secundar la o altă propunere de proiect
* Cel puțin unul dintre partenerii de implementare a proiectului trebuie să aibă experiență în realizarea activităților în regiune, stipulate în propunerea de proiect.

**Organizațiile nu sunt eligibile să participe și să obțină finanțare dacă acestea:**

* Nu corespund criteriilor menționate mai sus
* Au dat dovada de administrare financiară sau profesională defectuoasă a unor proiecte precedente
* Sunt entități juridice comerciale și/sau deținute de stat
* Au antecedente de nerespectare a obligațiunilor contractuale aferente unor aranjamente anterioare cu organizații finanțatoare.

## Cerințe fata de propunerea financiară

* Propunerea de proiect trebuie să includă o estimare bugetara, calculata în dolari SUA ($), cu informații detaliate despre fiecare linie de cost, conform modelului din Anexa 3. Sursa de finanțare va fi explicată pentru fiecare linie de cost: [a] din grantul alocat , [b] contribuție proprie, [c] alte surse (orice sprijin financiar acordat de organizații internaționale, sector privat, altele). Contribuțiile în natură nu reprezintă costuri reale și nu pot fi considerate cofinanțare din partea partenerului pentru implementarea proiectului și vor fi indicate în descrierea proiectului
* Bugetul propus și estimările de costuri vor acoperi întreaga durată de implementare a proiectului;
* Bugetul și estimările de costuri trebuie sa fie realiste și sa respecte planul de acțiune descris în propunerea de proiect
* Bunurile și/sau serviciile achiziționate în cadrul acestui proiect vor fi supuse impozitării cu TVA zero (0% - conform Hotărârii Guvernului) pe malul drept și vor fi scutite de orice taxe pe malul stâng, fiind calificate ca asistență tehnică.

**Cheltuieli eligibile:**

* Cheltuielile pentru personalul și experții antrenați în implementarea proiectului;
* Cheltuieli pentru training -uri, masterclass-uri, workshop-uri, webinare și producție video de povești de succes (taxe temporare de membru (până la 16 luni) pentru resurse și aplicații online, campanii de informare și conștientizare, copiere, tipărire, interpretare și traducere etc.)
* Cheltuieli de logistică (inclusiv chirie de transport, benzină, transport pentru participanți etc.)
* Cheltuielile pentru achiziționarea de echipamente, software și aplicații pot fi incluse în buget numai dacă sunt necesare pentru eficiența implementării proiectului. Ca regulă generală, astfel de cheltuieli trebuie evitate
* Cheltuieli pentru achiziționarea de materiale consumabile și alte materiale necesare proiectului
* Cheltuielile administrative ar trebui reduse la minimum (nu trebuie să depășească 20% din buget), de exemplu prin recompensarea personalului de sprijin pentru rezultatele furnizate, în loc să plătească salariile lunare
* Alte cheltuieli care sunt necesare pentru implementarea eficientă a proiectului.

**Cheltuieli neeligibile:**

* Cheltuieli efectuate înainte de semnarea contractului (inclusiv cheltuieli legate de depunerea dosarului);
* Activități deja acoperite financiar de un alt program de grant/alte persoane care oferă sprijin financiar și/sau cele care au primit deja finanțare din alte surse
* Sponsorizare individuală pentru participare la ateliere, seminare și conferințe sau burse de instruire;
* Amenzi, penalități și pierderi de curs valutar
* Costurile curente ale unei organizații care nu sunt legate de obiectivele proiectului.

# Procedura de aplicare

Odată cu lansarea concursului de granturi pentru Proiecte de granturi mici de consolidare a capacităților 2022, va fi organizat online un webinar de inițiere, pentru a familiariza organizațiile interesate cu conceptul proiectului, criteriile de selecție, modalitatea de implementare și conceptele de bază ale consolidării încrederii. Sesiunea de informare va fi organizată on-line pe 01 februarie 2022 la orele 15-00.

În cadrul acestui eveniment, participanții vor fi informați despre domeniile eligibile de finanțare, condițiile de aplicare, conținutul dosarului de aplicare, procedura de evaluare, selecția și alte aspecte procedurale ale implementării proiectelor.

Organizațiile interesate să participe la webinarul de introducere sunt invitate să confirme participarea la sesiunea de informare la următoarea adresă: angela.frunze@undp.org până pe 01 februarie 2022, orele 12-00.

**Dosarul de aplicare trebuie sa includă următorul set de documente** in romana, rusa sau engleza (formularele completate de mână nu vor fi acceptate):

1. Formular de solicitare si propunere de proiect (Anexa 1),
2. Planul de activități (Anexa 2)
3. Buget care acoperă estimările de costuri pentru întreaga perioadă de implementare (Anexa 3),
4. Calificările echipei de proiect (CV-urile membrilor echipei in același format) inclusiv CV-urile coordonatorului de proiect și personalul implicat al organizațiilor partenere.
5. Certificat de înregistrare eliberat de Agenția Servicii Publice, pentru organizațiile din malul drept, un certificat similar pentru organizațiile înregistrate pe malul stâng și o dovadă a contului bancar existent (pentru ambii parteneri).
6. Scrisori de recomandare referitoare la domeniul de aplicare al proiectului.
7. La depunerea propunerii de proiect, solicitanții trebuie să prezinte dovada lipsei datoriilor financiare (impozite neachitate și amenzi) față de autoritățile publice.

Termenul limită de depunere a propunerilor de proiecte este 25 februarie 2022, orele 18.00 (ora locală). Vor fi acceptate doar cererile primite înainte de termenul limită și trebuie transmise la adresa de e-mail angela.frunze@undp.org sau vladimir.paraschiv@undp.org (nu se vor califica propunerile incomplete sau scrise de mână, inclusiv anexele). Fișierele trimise prin e-mail nu trebuie să depășească 5 MB. Dosarele mai mari de 5 MB vor fi împărțite în mai multe mesaje.

Propunerea de proiect va fi intitulată după cum urmează: EoI-22/02414: CONCURS DE GRANTURI MICI 2022

ÎN CADRUL PROGRAMULUI UE “MĂSURI DE PROMOVARE A ÎNCREDERII”.

Formularele de cerere și Ghidul solicitantului sunt postate pe site-ul PNUD Moldova (https://sc.undp.md/viewtenders2/). Aceste documente pot fi obținute si prin trimiterea unei cereri către dna. Angela Frunze la adresa de e-mail: angela.frunze@undp.org .

După trimiterea dosarului veți primi un e-mail despre recepționare, in care va fi indicat numărul de înregistrare aplicat setului depus. Este în responsabilitatea Solicitantului să se asigure că dosarul cu documentele depuse a fost primit de către Programul EU-CBM. Dacă nu primiți un mesaj de confirmare cu numărul de înregistrare în concurs în termen de 2 zile lucrătoare de la transmitere, vă rugăm să o contactați pe Angela Frunze la tel nr. 069381204

Pentru mai multe informații despre procesul de depunere, vă rugăm să o contactați pe dna. Angela Frunze, prin email la: angela.frunze@undp.org.

Aplicațiile vor fi selectate pe baza unei evaluări riguroase în conformitate cu criteriile de evaluare stabilite, descrise în capitolul V, cu atribuirea ulterioară a grantului. Dacă sunt selectate, părțile partenere vor trebui să semneze și să prezinte un Acord de parteneriat detaliat care să precizeze etapele clare, termenul de implementare și responsabilitățile părților pentru a atinge obiectivele proiectului în timp util.

# Criteriile de evaluare

|  |  |  |
| --- | --- | --- |
| **Criterii de selectare** | **Descriere** | **Pondere****(din total de 200)** |
| Calitatea si relevanta proiectului | Relevanța proiectului față de obiectivele programului. Componenta de consolidare a încrederii și impactul asupra cooperării dintre cele 2 maluri (30 p)Identificarea problemei, calitatea justificării (10 p)Importanța proiectului pentru nevoile reale ale comunității și beneficiarii direcți (10 p.)Impactul proiectului la nivel local, nivelul de implicare al proiectelor de infrastructură socială reconstruite anterior în cadrul programului EU-CBM (10 p)Sustenabilitatea proiectului și adaptabilitatea la condițiile existente ale pandemiei Covid (10 puncte) | 70  |
| Metodologia de implementare  | Măsura in care activitățile propuse corespund cu scopurile, obiectivele și rezultatele scontate ale proiectului (10 p) Măsura in care activitățile propuse sunt specifice, măsurabile, realizabile, realiste și planificate în timp (10 p)Nivelul de implicare a partenerului în activitățile proiectului. (10 p) | 30 |
| Capacitatea solicitantului | Competența și experiența solicitantului în domeniul stipulat în proiect (30 p)Experiența solicitantului în administrarea proiectelor (10 p)Nivelul de competență a echipei care va implementa proiectul (experți, coordonatori, etc.), (10 p)Disponibilitatea resurselor fizice în vederea implementării activităților planificate (sediu, echipament, transport etc, (10 p) | 60 |
| Bugetul proiectului  | Argumentarea cheltuielilor proiectului (20 p)Contribuția solicitantului (20 p) | 40 |
| TOTAL: | 200 |

**Notă:** Propunerile de proiecte pot acumula maximum 200 de puncte. Pentru finanțare vor fi recomandate doar proiectele care vor acumula minim 140 de puncte din 200.

Propunerile de proiecte incomplete și/sau scrise de mână (inclusiv anexe), precum și proiectele care nu îndeplinesc criteriile de eligibilitate nu vor fi admise.

# Procedura de selectare

Selectarea propunerilor de proiect va fi demarată după încheierea procedurii de depunere. Extinderea termenului ar putea fi luată în considerare, dar nu este garantată, astfel încât toți solicitanții sunt încurajați să se încadreze în termenii limită propuși. Selectarea se va baza pe principii de merit, transparență, egalitate și utilizarea rațională a fondurilor. Evaluarea propunerilor de proiect cuprinde două etape:

**Etapa I:** Echipa EU-CBM V va verifica conformitatea documentelor prezentate și eligibilitatea solicitanților. De asemenea, se va evalua expertiza disponibilă, experiența solicitanților, dar și relevanța bugetară și fiabilitatea financiară. Propunerile de proiect care întrunesc criteriile de eligibilitate vor fi admise în a doua etapă a procedurii de selectare.

**Etapa II:** Comitetul de selectare (care este compus din reprezentanți ai organizațiilor internaționale și donatori) va examina cererile calificate în prima etapă conform criteriilor de evaluare descrise mai sus și va aproba 10 granturi pentru propunerile de proiecte cu cel mai bun punctaj.

# Procesul de implementare al proiectelor si monitorizare

După finalizarea procedurii de selectare, solicitanții vor fi informați dacă propunerile lor de proiecte au fost selectate pentru finanțare. Vor fi semnate Acorduri de grant cu solicitanții principali din cadrul parteneriatelor care reprezintă propunerile de proiecte câștigătoare. Granturile acordate vor fi debursate în 3-5 tranșe, în funcție de complexitatea proiectelor depuse.

Prima tranșă va fi debursată în avans pentru implementarea acțiunilor incluse în faza de început a proiectului. Următoarele tranșe vor fi debursate după ce vor fi prezentate livrabilele anterioare, care vor fi confirmate prin rapoarte financiare și narative detaliate prezentate de către organizația beneficiară (solicitantul principal). Toate rapoartele remise urmează a fi aprobate de un reprezentant al Programului EU-CBM V.

Beneficiarii programului își vor asuma responsabilitatea de a participa sau de a delega un reprezentant care va participa la instruiri, mese rotunde și evenimente publice (forumuri, expoziții) organizate în cadrul Programului EU-CBM V.

Ultima tranșă (10-15% din valoarea grantului) va fi transferată la finalizarea proiectului, dar nu mai târziu de 12 luni de data începerii proiectului. La debursarea ultimei tranșe, sunt valabile următoarele condiții:

* Activitățile preconizate și livrabilele convenite (în conformitate cu acordul de grant care urmează să fie semnat) vor fi îndeplinite integral, fiind însoțite de rapoartele narative și financiare necesare;
* Parteneriatul stabilit își va dovedi durabilitatea pe termen lung, continuând să implementeze activitățile descrise în propunerea de proiect (prezentată în faza inițială a proiectului);
* Organizațiile beneficiare (solicitantul principal și organizația parteneră) vor participa la toate instruirile și evenimentele publice legate de dezvoltarea capacitaților, organizate de programul EU-CBM V.

La implementarea proiectelor, partenerii trebuie să țină cont de situația pandemiei legată de COVID 19. În cazul în care proiectul include organizarea de evenimente în masă, acestea se vor desfășura în conformitate cu cerințele epidemiologice în vigoare.

După finalizarea proiectului, beneficiarii își vor asuma responsabilitatea pentru livrabilele și serviciile de înaltă calitate oferite, facilitând în același timp vizitele de monitorizare, produsele de comunicare și cooperarea strânsă cu reprezentanții Programului EU-CBM V, Delegația UE, alte părți interesate relevante (misiuni de audit , media etc.) când va fi necesar.

# Anexe

Anexa 1: Formularul de solicitare si propunerea de proiect

Anexa 2: Planul d3 lucru

Anexa 3: Bugetul proiectului